Stefan Lippe

Stefan Lippe (11. lokakuuta 1955 Mannheim – 27. maaliskuuta 2020) oli saksalainen vakuutuspäällikkö. Hän oli vuosina 2009–2012 vakuutusyhtiö Swiss Ren toimitusjohtaja. Hänen seuraajansa oli Michel M. Liès.

Ura
Lippe opiskeli matematiikkaa ja taloustiedettä Mannheimin yliopistossa ja valmistui vuonna 1982. Valmistumisensa jälkeen hän toimi vakuutusmatemaattisten tieteiden tutkimusassistenttina Mannheimin yliopistossa. Väitöskirjastaan hän sai Kurt-Hamann-säätiön palkinnon. Lokakuussa 1983 hän aloitti Münchenissä Swiss Ren Baijerin-tytäryhtiön leivissä. Vuonna 1986 hänestä tuli ei-suhteellisen liiketoiminnan vakuutusosaston johtaja, ja vuonna 1988 hänet nimitettiin hallintoneuvoston varajäseneksi.

Lippe otti vuonna 1991 kokonaisvastuun Swiss Ren toiminnasta saksankielisissä maissa ja nimitettiin hallintoneuvoston varsinaiseksi jäseneksi. Vuonna 1993 hänet nimitettiin Baijerin-tytäryhtiön johtokunnan puheenjohtajaksi ja vuonna 1995 Swiss Ren laajennettuun johtokuntaan Baijerin Re-ryhmän johtajaksi. Lippestä tuli vuonna 2001 omaisuus- ja vahinkovakuutusten liiketoiminnan johtaja, ja hänet valittiin samana vuonna Swiss Ren johtokuntaan. Hänet nimitettiin syyskuussa 2008 operatiiviseksi johtajaksi ja varatoimitusjohtajaksi.

Lippe valittiin 12. helmikuuta 2009 Jacques Aigrainin seuraajaksi Swiss Ren toimitusjohtajaksi. Yritys oli tuolloin konkurssin partaalla ja tarvitsi Berkshire Hathawayltä kolmen miljardin dollarin pääomasijoitusta. Lippe oli sen jälkeen perustamassa Acqupart Holding AG:ta, jossa hän toimi hallituksen varapuheenjohtajana, ja Acqufin AG:ta. Hän oli myös yksi Paperless Inc. perustajista, jossa hän toimi hallituksen puheenjohtajana. Hän oli myös CelsiusPro AG:n hallituksen puheenjohtaja. Hänestä tuli AXA:n johtaja vuonna 2012 ja AXA:n tarkastuskomitea puheenjohtaja vuonna 2013.

Lippe kuoli 27. maaliskuuta 2020 COVID-19-taudin aiheuttamiin komplikaatioihin.

Lähteet

Saksalaiset yritysjohtajat
Vuonna 1955 syntyneet
Vuonna 2020 kuolleet